ROMÂNIA

JUDEȚUL CLUJ

COMUNA VALEA IERII

CONSILIUL LOCAL

 H O T Ă R Â R E

privind acordarea mandatului special reprezentantului în AGA ADI Eco-Metropolitan Cluj pentru a vota cu privire la proiectele Hotărârilor AGA ADI Eco-Metropolitan Cluj cuprinse în anexă, aprobarea statutului actualizat al ADI Eco-Metropolitan Cluj şi mandatarea ADI Eco-Metropolitan Cluj pentru încheierea contractelor cu organizaţiile care implementează obligaţiile privind răspunderea extinsă a producătorului şi pentru aprobarea valorii reducerii facturilor utilizatorii casnici care colectează separat deşeurile de hârtie, metal, plastic şi sticlă

 Consiliul Local al Comunei Valea Ierii întrunit în ședința ordinară din data de 25 aprilie 2024,

 **Având în vedere:**

- Proiectul de hotărâre înregistrat sub nr. 24/17.04.2024 privind acordarea mandatului special reprezentantului în AGA ADI Eco-Metropolitan Cluj pentru a vota cu privire la proiectele Hotărârilor AGA ADI Eco-Metropolitan Cluj cuprinse în anexă, aprobarea statutului actualizat al ADI Eco-Metropolitan Cluj şi mandatarea ADI Eco-Metropolitan Cluj pentru încheierea contractelor cu organizaţiile care implementează obligaţiile privind răspunderea extinsă a producătorului şi pentru aprobarea valorii reducerii facturilor utilizatorii casnici care colectează separat deşeurile de hârtie, metal, plastic şi sticlă, propus de Primarul Comunei – domnul Nap Dorin;

- Referatul de aprobare nr.2641/ 17.04.2024 întocmit de domnul Nap Dorin -primar;

- Raportul de specialitate nr. 2642/17.04.2024 întocmit de secretarul general al comunei;

- Avizele comisiilor de specialitate nr.1 și nr.3 din cadrul consiliului local;

 **Ținând cont de:**

- circulara nr. 462/27.03.2024 transmisă de ADI Eco-Metropolitan Cluj ;

- nota de fundamentare nr.457 din 26.03.2024 elaborată de ADI Eco-Metropolitan Cluj privind justificarea proiectelor Hotărârilor Adunării Generale ale Asociaţilor ADI Eco-Metropolitan Cluj privind (i) adoptarea statutului actualizat al ADI Eco-Metropolitan Cluj şi confirmarea prelungirii mandatului comisiei de cenzori, (ii) aprobarea Regulamentului privind sancţionarea utilizatorilor care nu separă corect deşeurile, precum şi pentru stabilirea şi aprobarea tarifelor pentru separarea incorectă a fracţiilor de deşeuri municipale, (iii) aprobarea încheierii contractelor cu organizaţiile care implementează obligaţiile privind răspunderea extinsă a producătorului şi aprobarea reducerii facturii pentru utilizatorii casnici care colectează separat deşeurile de hârtie, metal, plastic şi sticlă, din sumele încasate de la organizaţiile care implementează obligaţiile privind răspunderea extinsă a producătorului;

 **În conformitate cu:**

- prevederile art. 8 alin. (3) lit. k), 10 alin. (5), (8) Legea nr. 51/2006 privind serviciile comunitare de utilități publice, cu modificările și completările ulterioare;

- prevederile art. 6 alin. (1) lit. o), t), alin. (3), 40 alin. (4), 41 alin. (1), (2), 51 alin. (5) Legea nr. 101/2006 privind serviciul de salubrizare a localităților, cu modificările și completările ulterioare;

- prevederile art. 8, 16, 43, 45 din Normele metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, aprobate prin Ordinul ANRSC. Nr. 640/2022, cu modificările și completările ulterioare;

- prevederile art. 17 alin. (5) lit. i), 60 alin. (3), (4), (5), (6) din O.U.G. nr. 92/2021 privind regimul deșeurilor, cu modificările și completările ulterioare;

- prevederile art. 16 alin. (9) lit. g), h), 20 alin. (5) a), b), c), alin. (6), 21 Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare;

- prevederile art. 91 alin. (2) O.U.G. nr. 57/2019 privind Codul administrativ, cu modificările și completările ulterioare;

- art. III din H.G. nr. 293/2023 privind modificarea şi completarea H.G. nr. 855/2008 pentru aprobarea actului constitutiv-cadru și a statutului-cadru ale asociațiilor de dezvoltare intercomunitară cu obiect de activitate serviciile de utilități publice;

- H.G. nr. 855/2008 pentru aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate serviciile de utilităţi publice, cu modificările și completările ulterioare;

 În temeiul competențelor stabilite prin art. 129 alin. (1), alin. (2) lit. d), alin. (7) lit. n), art. 139 alin. (1) și art. 196, alin. (1) lit. a) din Ordonanţă de Urgenţă nr. 57/2019 privind Codul administrativ, cu modificările și completările ulterioare,

**Consiliul Local al comunei Valea Ierii adoptă prezenta hotărâre:**

 **Art. 1.** Se aprobă statutul actualizat al ADI Eco-Metropolitan Cluj şi se acordă mandat special Domnului Primar Nap Dorin, pentru a vota în cadrul AGA ADI Eco-Metropolitan Cluj **adoptarea proiectului hotărârii AGA ADI Eco-Metropolitan Cluj** privind aprobarea statutului actualizat al ADI Eco-Metropolitan Cluj, **cuprins în Anexa 1 a prezentei, ce face parte integrantă din prezenta hotărâre**.

 **Art. 2.** Se acordă mandat special Domnului Primar Nap Dorin, pentru a vota în cadrul AGA ADI Eco-Metropolitan Cluj **adoptarea proiectului hotărârii AGA ADI Eco-Metropolitan Cluj** privindaprobarea Regulamentului privind sancționarea utilizatorilor care nu separă corect deşeurile, precum şi pentru stabilirea şi aprobarea tarifelor pentru separarea incorectă a fracțiilor de deșeuri municipale, **cuprins în Anexa 2 a prezentei, ce face parte integrantă din prezenta hotărâre.**

 **Art. 3.(1)** Se mandatează ADI Eco-Metropolitan Cluj pentru negocierea şi încheierea tuturor contractelor cu organizaţiile care implementează obligaţiile privind răspunderea extinsă a producătorului (*OIREP)* pentru îndeplinirea obiectivelor prevăzute în  Legea nr. 249/2015 privind modalitatea de gestionare a ambalajelor şi a deşeurilor de ambalaje, pentru orice demersuri privind încheierea, prelungirea, modificarea, executarea şi încetarea contractelor, respectiv pentru efectuarea oricăror demersuri necesare în ce priveşte relaţia cu OIREP, inclusiv aprobarea reducerii facturii pentru utilizatorii casnici care colectează separat deşeurile de hârtie, metal, plastic şi sticlă, din sumele încasate de la OIREP, pe durata contractului de delegare nr. 775/02.12.2020(lotul 2).

 **(2)** Se mandatează Directorul ADI Eco-Metropolitan Cluj în vederea semnării contractelor şi a oricăror documente necesare pentru aducerea la îndeplinire a mandatului. Directorul Asociaţiei îşi va putea substitui o altă persoană în măsura în care din motive obiective nu va putea aduce la îndeplinire această atribuţie.

 **(3)** Se confirmă existenţa mandatului ADI Eco-Metropolitan Cluj în condiţiile expuse anterior pentru toate contractele încheiate în acest sens ulterior semnării contractului de delegare nr. 775/02.12.2020(lotul 2), respectiv: Contractul nr. 1372/23.08.2023 încheiat cu Greenpoint Management S.A., Contractul nr. 1402/30.08.2023 încheiat cu cu Financiar Recycling S.A., Contractul nr. 1411/31.08.2023 încheiat cu Partslife Packaging Disposal Service Romania S.A., Contractul nr. 1644/11.10.2023 încheiat cu Ecosmart Union S.A.

 **Art. 4.** Se mandatează ADI Eco-Metropolitan Cluj pentru calcularea şi aprobarea cuantumului reducerii valorii facturii pentru utilizatorii casnici care colectează separat deşeurile de hârtie, metal, plastic şi sticlă, pe baza sumelor încasate de la organizațiile care implementează obligaţiile privind răspunderea extinsă a producătorilor, ori de câte ori va fi necesar, în conformitate cu normele metodologice elaborate şi aprobate de A.N.R.S.C, pe durata contractului de delegare nr. 775/02.12.2020(lotul 2).

 **Art. 5.** Cu ducerea la îndeplinire a prezentei hotărâri se încredinţează primarul comunei Valea Ierii.

 **Art. 6.** Prezenta hotărâre se comunică:

- Instituţiei Prefectului – Judeţul Cluj;

- Asociaţiei de Dezvoltare IntercomunitarăEco-Metropolitan Cluj;

- Primarului comunei Valea Ierii.

 Președinte de ședință, Contrasemnează:

 Valeria Sarvadi Secretar general al comunei,

 Nelia-Crenguța Mariș

**Nr.23 din 25.04.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*